Día d'o Trache Ansotano, o zaguero domingo d'agosto. En iste día muita chent d'o lugar, y tamién forasters, se calan os viellos traches d'a suya familia u os traches d'o Ropero Municipal. Os mellors y mas polius son os traches d'as mullers y d'os chicorrons. En bi-stá una gran variedat, en o caso d'os traches d'as mullers. O trache d'os hombres ye pareixiu con os que visten en a redolada y ye mas común y simple. Enta o final d'o sieclo pasau, se podeban vié por as carreras d'Ansó bellos viellos con o trache típico qu'heban bestiu dende que yeran mocet y comencipiaban a treballar como adultos. As zagueras presonas que vistioron o trache enta o fin d'os suyos días estioron, por as mullers, María de Casa Soro enta 1987 y por os hombres Jorge Puyó de Casa Monreal, que se'n fue en 1997. Agora as chents que si lo calan, o fan rememorando o que feban os suyos lolos.